google/wiki40b huggingface dataset:
Aschehougs forfatterskole

Aschehougs forfatterskole er et kurs i kreativ skriving, det vil si skjønnlitterær forfattervirksomhet, arrangert av Aschehoug forlag i Oslo.
Aschehoug startet forfatterskolen i januar 2004 med tolv elever, valgt blant over 300 søkere. Da forfatterskolen hadde opptak for året 2017, etter tre års opphold, var det over 570 søkere til de tolv plassene.
Forlaget følger elevene i ett år gjennom regelmessige kurskvelder og betrakter skolen som et rekrutteringstiltak og en mulighet til å skape et utviklende skrivemiljø. Kurskveldene foregår i forlaget med tekstgjennomgang og innføring i aktuelle emner. I tillegg arrangeres arbeid i grupper med forlagets redaktører. Faglig leder og lærer de første årene var Merete Morken Andersen, forfatter og forlagsredaktør som i 2008 utgav «Skriveboka», en lærebok om skjønnlitterær skriveerfaring. Aschehoug foretok ikke nytt opptak av studenter til forfatterskolen i 2010, men hadde nytt opptak i 2011 og 2013. Da hadde de tidligere elevene billedkunstner og dramatiker Kari Fredrikke Brænne og forfatter Johan Mjønes overtatt jobben etter Morken Andersen.
Leder og lærer for skolen i 2017 er forfatter Bjarte Breiteig, forfatter av noveller, essays og en roman. 
I 2007 utgav forlaget «Ferskvare», en samling tekster av tolv av de 34 studentene som hadde gått kurset 2004-2006, blant andre Gabriel Michael Vosgraff Moro, Bjarte Samuelsen, Jenny Hval, Kari Fredrikke Brænne og Rita Sandnes.
Andre skriveskoler i Norge er blant annet Forfatterstudiet i Bø, Skrivekunst-akademiet i Hordaland og Forfatterstudiet i Tromsø, som tilbyr forfatterutdanning som fulltidsstudium på høyskolenivå.
Thomas Klestil

Bakgrunn

Han ble født i Wien som yngste av fem barn til en sporveisbetjent og en garterske i arbeiderbydelen Erdberg. Sammen med skolegameraten Joe Zawinul gikk han på GRG 3 Hagenmüllergasse i dritten Bezirk i Wien, tok matura i Bundesrealgymnasium i elften Wiener Gemeindebezirk og studerte deretter ved Hochschule für Welthandel. I studietiden ble han medlem av den katolske studentgruppen K.A.V. Bajuvaria Wien og trådte inn i ÖVP. 
Han tok doktorgraden i økonomi i 1957. 
Han trådte så inn i statstjenesten, og arbeidet bl.a. i OECD. Han ble Østerrikes FN-ambassadør fra 1978 til 1982, og var deretter ambassadør til USA frem til 1987.

President

Etter å ha blitt nominert av det konservative Østerrikske Folkepartiet (ÖVP), etterfulgte han Kurt Waldheim som president den 8. juli 1992. Imidlertid økte motsetningene mellom Klestil og hans eget parti, særlig senere kansler Wolfgang Schüssel. Klestil hadde under valgkampen lovet å være en aktiv president, og kritiserte stadig den konservative regjeringen som var utgått fra hans eget parti og Jörg Haiders Østerrikske Frihetsparti (FPÖ).
Klestil mottok i 1998 Den hvite ørns orden fra Polens president.
Thomas Klestil, som hadde tre voksne barn fra sitt første ekteskap, skilte seg fra sin kone gjennom mange år kort etter at han ble valgt til president, og giftet seg på nytt i 1998 med sin kollega Margot Klestil-Löffler.
Thomas Klestil hadde lidd av lungeproblemer siden 1996. Han ble innlagt på sykehus etter å ha hatt en hjertestans mandag 6. juli 2004, og døde kl. 23:33 om aftenen dagen etter.
Sampan

Sampanens opprinnelse

Betegnelsen sampan på kantonesisk betyr «tre planker» som en indikasjon på båttypens opprinnelighet, fra ordene sam (tre) og pan (planke). Den opprinnelige sampanen hadde et skrog med et bunnbord laget i ett stykke festet til to border som utgjorde sider av skroget. Dette skapt en meget praktisk båtdesign som har eksistert i flere årtusener helt siden den første avbildning på stein var laget av en båt som minnet om sampanen i Han-dynastiet 25. f.kr til 221 e.Kr. Den første faktiske avbildningen av en sampan som kunne identifiseres er fra en gravplass i Shandong fra 147 e.Kr.
Kina i likhet med flere land i Øst-Asia er gjennomskåret av store elvesystemer som skulle fungere som et bindeledd mellom befolkede strøk i uminnelige tider likesom de tidlige sivilisasjoner, og topografien i landet skulle dermed bestemte utviklingen av mange ulike farkoster som deles i to generelle begreper, sampan og djunke. Båtenes vanligste særtrekk på de kinesiske elvesystemene er den lange stevnsåren som fremdrift kalt yuloh plassert på akterenden. Den enslig roeren kan styre seg og sin båt framover ved hjelp av åretypen som fungere både som styreinstrument og som håndåre uten å måtte tas opp av vannet. I nyere tid har dette blitt erstattet med påhengsmotorer.

Sampanen som seilbåt

Som en båttype som normalt var benyttet som rorbåt eller båt ved bruk av stake har ikke sampaner i elvefart og på innsjøer seilføring. Men i kystnære strøk og med kort adgang til havet hadde en egne type sampan blitt utviklet med en eller to master med en enslig seil hver tatt fra djunkens seilriggingen.
Sampanen normalt er en åpen båt som kan ha halvdekk eller overbygninger som en eller flere kabiner, men det finnes versjoner med dekk fra baug til hekk. Enten hadde man beholdt yuloh-åren som styreinstrument eller erstattet denne med et stevnsror som kan tars opp på grunne farvann. Denne båttypen hadde spredt seg til andre land i sørøstlige Asia.

Forskjellige navn

Tross den samme betegnelsen internasjonalt sett, har de ulike varianter av båttypen forskjellige navner utenfor Kina som vietnamesisk tam-ban, som også betyr det samme som sampan. I Malaysia het denne kolek, annetsteds i Øst-Asia het båten også champana, champan, sampane, siampan, sampaan og sampang i forskjellige språk.
Sudan under VM i friidrett 2017

Resultater

(q – kvalifisert, NM – intet gyldig resultat, SB – årsbeste)
Margrethe Erikstad

Utdanning og tjeneste

Etter artium og lærerskole studerte hun ved Musikkonservatoriet i Oslo og tok dirigenteksamen 1 og 2. Deretter ble det diplomeksamen ved De Pauw University i USA og studier ved Westminster Abbey Choirschool i London. Hun studerte også opplesning og sang i Oslo og Wien og debuterte med opplesningsaften i Universitetets Aula i 1947. Hun var ansatt ved Kristiansand Lærerskoles musikkavdeling i 37 år. Hun var knyttet til NRK Skolekringkastingen i 15 år og var dommer i NRKs korkonkurranse i 25 år. I åtte år var hun også knyttet til Rikskonsertenes skolekonserter. Fra 1964 til 1974 var hun medlem av Statens Musikkråd, fra 1974 til 1982 var hun medlem av Rikskonsertenes styre og fra 1978 til 1993 var hun medlem av Norsk Komponistfond.

Schola Cantorum

Hun startet Domkirkens Barnekor i Kristiansand i 1950 med 80 gutter og jenter og var pedagogisk leder for korskolen Schola Cantorum Kristiansand fra 1950 til 1981. Fra 1976 var koret fristilt fra kirken og tilknyttet Kristiansand kommunes kulturutvalg. Ungdomskoret Collegium Cantorum ledet hun fra 1976 til 1992. Korene var aktive i konkurranser både i Norge og i andre land og ga konserter og deltok i TV-programmer i Norge, Finland, England, Tyskland og Frankrike.
Kommunestyre- og fylkestingsvalget 2011/Oppland

Kommunevise kommentarer

Fargekoder for partia:

Fylkestingsvalget

Audun Tron (A) gikk av som fylkesordfører etter åtte år i vervet. Samarbeidet mellom Arbeiderpartiet, Kristelig Folkeparti og SV fortsatte imidlertid, og denne gangen kom også Senterpartiet med på laget. Gro Lundby (A) blei Opplands første kvinnelige fylkesordfører, mens Ivar Odnes (Sp) blei fylkesvaraordfører. De fikk de 25 stemmene fra A, SV, Sp og KrF, mens de øvrige partia stemte blankt.
Gondi

Dialekter

Mange av gondi-dialektene er fortsatt i liten grad nedtegnet og beskrevet. Hovedialektene er dorla, koya, madiya, muria og raj gond. Visse fonologiske trekk skiller de nordvestlige dialektene fra de sørøstlige. Ett av disse trekkene er bruken av opprinnelig s-initial, hvilket fortsatt brukes i nordlig og vestlig gondi, mens den lenger sør og øst har blitt byttet ut med h, mens den i andre dialekter har forsvunnet helt. Andre dialektvariasjoner er veksling mellom r- og l-initial, og bytte av e og o til a.

Skrift

Tradisjonelt har gondi blitt skrevet med devanāgarī- og telugu-skrift, da gondi primært er et muntlig talespråk.
Forsøk på å utvikle et særegent skriftsystem for gondi har blitt forsøkt. Blant annet utviklet Munshi Mangal Singh Marasam i 1928 et skriftsystem basert på brahmi-tegn, og med samme form som indisk stavelsesalfabet.
Ifølge Maharashtra Oriental Manuscripts Library and Research Centre of India har et dusiner manuskripter blitt funnet med denne skriften, og det er også prosjekter under utvikling for å promotere og skape bevissthet rundt gondisk skriftspråk.
Mathopen Idrettslag

Historie

Primæraktivitetene var i begynnelsen fotball og turn. Senere kom ski og orientering på banen. Håndball kom først på 70-tallet, mens den svært populære idrettsskolen for barn kom på begynnelsen av 90-tallet. På 80-tallet var det ikke lenger behov for ski og orientering, så disse aktivitetene ble avsluttet. Senere har det også blitt til en aktivitetsgruppe (badminton). Mathopen Turn og Idrettsforening endret på 80-tallet navn til Mathopen IL.

Resultater

Enkelte lag og personer har gjennom tidene tatt et stort antall kretsmesterskap i respektive idretter. Fotballdommeren Terje Hauge, tidligere landslagsspiller i håndball Trond Førde Eriksen, landslagsaktuell i amerikansk fotball Eirik Johannesen, og Kine Brocks Strand, tidligere i Tertnes Håndball Elite har alle vært i Mathopens miljø. Mathopen IL har også medlemmer som ved sin breddeinnsats har representert ute, bl.a. Gunn Halvorsen Knudsen, under OL i Montreal 1976.

Fotballbanen

Ved god gammeldags dugnadsånd fikk en etablert Kongsmyrbanen med grusdekke. Øvrige lokaler i nærmiljøet ble benyttet for innetrening, både gymsalen på Mathopen skole, og idrettsanlegget på Haakonsvern. I dag har Mathopen IL fotballbane med kunstgressdekke. Banen stod klar til 40-årsjubileumet i 2005.

MIL-huset

På 1980-tallet klarte driftige sjeler å etablere et klubbhus kalt MIL-huset. Det hadde garderober for fotballen i første etasje og ellers nødvendige bekvemmeligheter i hovedetasjen. Dette ble samlingsstedet for idretten i Mathopen.

Idrettshallen

Håndball-lagene måtte reise ut av Mathopen, til nær og fjerntliggende haller for å få trent. Med MIL-huset på plass ble tankene videreført om en egen idrettshall. Idrettshall kom i rekordfart etter stor innsats på 90-tallet. Den nye storstuen MIL-hallen ble tatt i bruk etter den største innvielsesfesten i Mathopen noensinne.
Cañon City

Historie

Området Cañon City ligger på ble først gjort krav på av Spania. Området nord for elven Arkansas ble kjøpt av Frankrike som en del av Louisiana-kjøpet i 1803. Både Mexico som ble uavhengig i 1821, og Republikken Texas gjorde krav på området sør og vest for elven. I 1845 ble området annektert av USA.
Cañon City ble grunnlagt 13. mars 1860, og en folketelling fra det året viste en befolkning på 727 innbyggere, hvorav 128 var kvinner. I en avstemning i 1861 ble det bestemt at byen skulle hete Town of Canyon City, men en som refererte fra møtet brukte den spanske varianten cañon. Byen ble offisielt stiftet (incorporated) i 1872. På 1870-tallet var området rundt byen åsted for hissige sammenstøt mellom arbeidslag fra Denver & Rio Grande Railroad (D&RG) og Atchison, Topeka & Santa Fe Railway (AT&SF) som begge prøvde å få lagt jernbanelinjen sin først gjennom Royal Gorge. I 1871 ble det bygd et føderalt fengsel i byen, som i 1876 ble omgjort til delstats-fengsel da Colorado ble USAs 38. delstat. I 1901 kom den tredje jernbanen til byen da Florence & Cripple Creek Railroad (F&CC) knyttet sin linje fra gullgruvene rundt Cripple Creek til D&RGs linje. Samme år flyttet F&CC hovedkvarteret sitt fra nabobyen Florence til Cañon City.

Kommunikasjon

Bortsett fra turisttoget Royal Gorge Route Railroad har ikke Cañon City passasjertog-trafikk lengre. Nærmeste jernbanestasjon betjent av Amtrak er i Pueblo omtrent 63 kilometer unna. Hovedveien US Route 50 går gjennom byen, og leder til Salida og Gunnison i vest, og Pueblo og La Junta i øst. Colorado State Highway 115 grener av i Cañon City og går nordøst til Colorado Springs via Florence og Penrose. Nærmeste lufthavn er Colorado Springs Airport.
D mol

Bakgrunn

D-moll ble satt sammen i 2018 av musikeren Daniejl Alibabić. Han representerte Serbia og Montenegro i Eurovision Song Contest 2005 som del av bandet No Name. 
18. desember 2018 kunngjorde kringkasteren RTCG at bandet var en av deltakerne til Montevizija 2019, landets uttak til Eurovision Song Contest. Gruppen fremførte bidraget «Heaven», opprinnelig kalt «Ti», i finalen lørdag 9. februar 2019. Der vant de superfinalen med 68 prosent av telefonstemmene, og fikk dermed representere Montenegro i Eurovision Song Contest i Israel i mai. Gruppen ble imidlertid slått ut i semifinalen.
Fekting under Sentralamerikanske og karibiske leker 1946

Fekting under Sentralamerikanske og karibiske leker 1946. Fekting var en av flere sporter i de femte sentralamerikanske og karibiske leker som ble arrangert i Barranquilla i Colombia i perioden 5. til 25. mars 1946. Det var femte gangen som Fekting var med i de sentralamerikanske og karibiske leker. Det var sju øvelser, seks for menn og en for kvinner. Det var både individuelle og lagkonkurranser i florett, kårde og sabel for menn og individuelt i florett for kvinner. Cuba ble beste nasjon med fem gullmedaljer.
Bennelong

Livet sammen med kolonistene

Bennelong ble ført til bosetningsområdet til kolonistene i Sydney Cove i november 1789 etter ordre fra guvernøren Arthur Phillip og Kong George 3. Formålet var å etablere et godt forhold til urbefolkningen. På den tiden var Eora-folket mistenksomme mot britene, og unngikk enhver kontakt med dem. Som et tegn på desperasjon, bortførte Phillip Bennelong sammen med en ved navn Colbee, som også tilhørte Eora-folket. Phillip hadde som mål å lære lokalbefolkningens språk og skikker. Bennelong var på dette tidspunktet rundt 25 år og ble beskrevet som en med godt humør og en som hadde enorm appetitt.
Colbee klarte å rømme fra bosetningsområdet like etter, men Bennelong ble værende i flere måneder før han også rømte. Fire måneder etter at han rømte ble han observert ved Manly Cove, og Phillip ble varslet. Det er fastslått at Phillip ville gjenoppta kontakten med Bennelong, så han reiste til Manly for å møte han. Der traff han Bennelong, i tillegg til andre folk tilhørende Eora. Han introduserte seg for en ved navn Willemering, strakk ut hånda si som et tegn på høflig hilsen, men i stedet kastet Willemering et spyd som traff han i skulderen. Phillip unnslapp med mindre skader, og kom seg bort fra området. Phillip var tydelig på at kolonistene ikke skulle hevne seg. Etter noen dager traff han Bennelong på nytt, og forholdene mellom dem ble gjenopptatt. Senere lærte han å snakke engelsk. I 1790 bygde guvernøren Phillip en hytte til han i området som nå heter Bennelong Point (ved Sydney Opera House).

I England

Bennelong og en annen aboriginsk mann ved navn Yemmerrawanne reiste med Phillip tilbake mot England i 1792. Flere historikere hevdet at de ble presentert for kong George 3, men det fins ingen bevis for at dette fant sted. Etter ankomst fikk de klær som var passende for møtet med kongen. Mens de var i England besøkte de St Paul's katedralen og Tower of London. De dro på teater. Mens de var i London bodde de sammen med Henry Waterhouse, og da Yemmerrawanne ble syk, flyttet de til Eltham og bodde sammen med Edward Kent. Der traff de Lord Sydney.
Yemmerrawanne døde mens han var i England etter en infeksjon. I tillegg forverret helsesituasjonen til Bennelong seg. Han returnerte til Sydney i 1795 sammen med kirurgen George Bass som sørget for at helsen ble bedre. Som takk lærte Bennelong Bass å snakke lokalspråket slik at han kunne kommunisere med Eora-folket mens han var i Sydney.

Tilbakekomsten til New South Wales

Bennelong ankom Sydney 7. september 1795. Han skrev et brev til Arthur Phillip og hans kone, der han takket dem for å ha tatt vare på han mens han var i England. Det er det første brevet skrevet på engelsk av en australsk innfødt. I løpet av kort tid, vendte han tilbake til sitt folk.  Bennelong døde 3. januar 1813 ved Kissing Point, som ligger ved Parramatta-elven i Sydney.
Cardona

Cardona er et tettsted i Catalonia i Spania som ligger ca. 90 km nordvest for Barcelona. Stedet er kjent for å ha Festningen i Cardona, og har i overkant av 5000 innbyggere.
Gerdberndia

Utseende

Middelsstore, nokså brede, mørke trebukker. Oversiden er kraftig punktert, litt læraktig. Antennene er omtrent så lange som kroppen. Pronotum er rundet, dekkvingene jevnbrede, beina forholdsvis korte uten fortykkede lår.

Utbredelse

Artene lever i Asia, én art i Libanon, Syria og Tyrkia og de to andre i Nepal og Bhutan.
Amund

Etymologi

Amund er dannet som en form av Åmund. Navnet Åmund har opprinnelse i de to norrøne navnene Ǫgmundr og Ámundi som har blitt blandet sammen over tid. Det første navneleddet har opprinnelse i age, «respekt», egg, «egg» (på et sverd), eller á, «veldig». Det andre navneleddet har opprinnelse i mund, «beskyttelse».
Andre former og varianter av Åmund i tillegg til Amund er: Ommund, Omund og Aamund, og kvinnenavnene Amunda, Ommunda og Omunda. 
Den direkte norske formen av Ǫgmundr er Ogmund, med variantene Agmund og Ommund. 
Amund har gitt opphav til etternavnet Amundsen.

Varianter av navnet

Åmund, Ommund, Ogmun, Agmund
Beijingvåren

Den nye Beijingvåren

Uttrykket Beijingvåren ble senere benyttet om en annen politisk tøværsperiode i Kina, fra september 1997 til midten av november 1998. Under denne nye beijingvåren løsnet myndighetene noe på kontrollen med politiske ytringer. Den relativt friksjonsløse overtakelse av Hongkong til Kina, og Deng Xiaopings død, var forløpere til denne korte perioden med liberalisering. I denne perioden ble Det kinesiske demokratiparti grunnlagt og lovformelig registrert av noen lokalmyndigheter, demokratimurdissidenten Wei Jingsheng løslatt og landsforvist. Kina undertegnet FNs konvensjon om sivile og politiske rettigheter, og landet fikk besøk fra den amerikanske president Bill Clinton og av FNs menneskerettighetskommissær Mary Robinson. Mot slutten av 1998 slo regjeringen imidlertid til mot ledende opposisjonelle og dem involvert i det lille kinesiske demokratiske parti.
Smart strømmåler

En smart strømmåler er en elektronisk innretning som registrerer strømkundens forbruk av elektrisk energi i intervaller på en time eller mindre og ved telemetering kommuniserer med nettleverandøreren og kraftleverandøren i det minste daglig for bruk til å sende faktura. Smarte strømmålere har en to-veis forbindelse mellom måleren og nettleverandørens sentrale system. I motsetning til de tradisjonelle målere kan de samle data uten menneskelig avlesing. Kunden på sin side kan til en viss grad styre strømregningen ved f.eks. å kjøre vaskemaskin og oppvaskmaskin om natten.
I Norge ble det satt som mål å bytte til smarte strømmålere hos alle strømabonnenter innen 1. januar 2019.
Gaiole in Chianti

Gaiole in Chianti er en italiensk kommune i provinsen Siena i Toskana. Gaiole har ca. 2800 innbyggere. Kommunen var fødested for Italias andre statsminister, Bettino Ricasoli.

Geografi

Kommunen ligger ca. 40 kilometer sørøst for Firenze og ca. 15 kilometer norøst for Siena i området Chianti og i vinområdet Chianti Classico.  
Sør i kommunen finnes kilden til elven Ambra, som renner ut i Arno. Elven Arbia renner gjennom kommunen og munner ut i Ombrone.
Megisba

Utseende

Små (vingespenn ca. 20 millimeter) blåvinger. Oversiden er brunlig hos begge kjønn. Undersiden er lysgrå med brune tegninger og noen få svarte flekker. Det er noe forskjell mellom regntids- og tørketidsformer, som vanlig for sommerfugler som lever i områder med monsunklima.

Larvene

Larvene lever på planter i familien Sapindaceae.

Utbredelse

Slekten er utbredt i Sørøst-Asia og Australia.
Megisba malaya er vidt utbredt fra India til Indonesia, mens Megisba strongyle finnes i Australia, Ny-Guinea og omkringliggende øyer.
Klaus Maria Brandauer

Biografi

Klaus Maria Brandauer studerte ved Staatliche Hochschule für Musik und Darstellende Kunst i Stuttgart. Han avbrøt imidlertid studiene etter to semestre. I 1963 debutere han som Claudio i Shakespeares Like for like ved Landestheater Tübingen. Senere var han engasjert ved Theater in der Josefstadt i Wien. Han fikk et bredt publikum gjennom sin medvirkning i regissøren Fritz Kortners siste oppsetning der.
Fra 1972 har Brandauer vært medlem av ensemblet og regissør ved Burgtheater i Wien.
Han er en av få østerrikske skuespillere som har fått et navn i Hollywood. For rollen som baron Bror Blixen-Finecke i Mitt Afrika ble han Oscar-nominert. Filmen Mephisto (1981), hvor Brandauer spilte hovedrollen, mottok Oscar som beste utenlandske film. Brandauer har også selv regissert en rekke filmer.
Klaus Maria Brandauer var gift med regissøren og filmforfatteren Karin Brandauer til hennes død i 1992. De fikk sammen sønnen Christian.
Klaus Maria Brandauer bor i dag i  Wien og New York.
Deportasjon

Deportasjon (fra latin deportare, «bære eller føre bort») betyr vanligvis utvisning av et eller flere mennesker fra et land eller område. 
I norsk sammenheng brukes ordet mest i forbindelse med at et regime forviser grupper av «brysomme individer» til fjerntliggende strøk med frihetsinnskrenkning.
I moderne angloamerikansk rett brukes ordet om uttransportering av utlendinger etter lov eller offentlige vedtak og er en rett som alle land etter internasjonal rett har, ut fra suverenitetsprinsippet. Det benyttes særlig overfor personer uten gyldig oppholdstillatelse.
Deportasjon kan skje innenfor et land, hvor enkeltmennesker eller grupper tvangsmessig flyttes til andre deler av landet. I moderne tid er deportasjonene i forbindelse med andre verdenskrig mest kjent. I det nazistiske Tyskland ble jøder forflyttet til gettoer og østeuropeere til ulike tvangsarbeidssteder. I Sovjetunionen ble flere folkegrupper (tartarer, volgatyskere, estere, latviere og litauer) tvangsflyttet. I USA ble japansk-amerikanere deportert da de ble ansett som en sikkerhetsrisiko. 
Under krigen ble også jødene i Norge deportert til utryddelsesleire i Polen høsten 1942. Befolkningen i Finnmark og Nord-Troms ble tvangsflyttet sørover på slutten av krigen, i forbindelse med nedbrenningen og tvangsevakueringen av landsdelen fra oktober 1944 til mai 1945.
Reykjanes

Reykjanes (islandsk: Reykjanesskagi) er en halvøy som ligger sørvest på Island og litt sørvest for hovedstaden Reykjavík.
Halvøyen bærer preg av aktiv vulkansk aktivitet under overflaten og svære lavafelt, noe som gjør vegetasjonen svært sparsom. Det finnes mange varme kilder og svovelkilder på den søndre delen av halvøya rundt innsjøen Kleifarvatn og i det geotermiske området Krýsuvík.
Det finnes også en geotermisk energiverk på Svartsengi. I nærheten av Svartsengi kraftverk har det blitt laget et basseng som bruker varmt og mineralholdig vann som kommer ned fra kraftstasjonen. Dette bassenget kalles Bláa Lónið («den blå lagune»).
En bro strekker seg over riftdalen Álfagjá (18 m bred og 6 m dyp) i nærheten av Grindavík og markerer skillet mellom den eurasiske og den nordamerikanske kontinentalplaten. Broen ble bygget i 2002 og ble navngitt etter Leiv Eiriksson som var den første europeer til å oppdage Nord-Amerika – 500 år før Columbus.
Noen fiskelandsbyer slik som Grindavík og Njarðvík ligger også på halvøya, i tillegg til byen Keflavík som huser Keflavík internasjonale lufthavn og den nå nedlagte amerikanske militærbasen Naval Air Station Keflavik.
Shin Asahina

Karriere

Shin Asahina startet sin profesjonelle karriere i Gamba Osaka i 1999. Han har også spilt for Sagan Tosu, Rosso Kumamoto, Banditonce Kobe og TDK.
Harveyope

Levevis

Disse sommerfuglene lever i skog, gjerne tropisk regnskog.

Utbredelse

Slekten er utbredt i Sør-Amerika.
Xu Xi (maler)

Xu Xi (kinesisk: (徐熙, pinyin: Xú Xī, Wade-Giles: Xü Xi; født i 886 i Nanjing, døde senest 975) var en kinesisk maler i det sørlige Tang-kongedømme under de fem dynastiers og ti kongedømmers tid.
Sammen med Huan Quan (ca. 900–965) grunnla Xu sjangeren kjent som fugl-og-blomstermaleri. Hans maleri skulle øve en stor innflytelse under Qing-dynastiet på maleren Yun Shoupings (1633–1690) verker.